CELEX: 32018D1958
Language: bg
Date: 2018-12-06 00:00:00
Title: Решение за изпълнение (ЕС) 2018/1958 на Съвета от 6 декември 2018 година за назначаване на председател на Надзорния съвет на ЕЦБ

12.12.2018   
               
               
                  BG
               
               
                  Официален вестник на Европейския съюз
               
               
                  L 315/25
               
            
         РЕШЕНИЕ ЗА ИЗПЪЛНЕНИЕ (ЕС) 2018/1958 НА СЪВЕТА
         от 6 декември 2018 година
         за назначаване на председател на Надзорния съвет на ЕЦБ
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 26, параграф 3 от него,
         като има предвид, че:
         
                     (1)
                  
                  
                     На 15 октомври 2013 г. Съветът прие Регламент (ЕС) № 1024/2013 за възлагане на Европейската централна банка (ЕЦБ) на конкретни задачи относно политиките, свързани с пруденциалния надзор над кредитните институции.
                  
               
                     (2)
                  
                  
                     Планирането и изпълнението на възложените на ЕЦБ задачи следва да се поеме изцяло от нейния Надзорен съвет, който се състои от председател, заместник-председател и четирима представители на ЕЦБ, както и по един представител на националния компетентен орган във всяка участваща държава членка.
                  
               
                     (3)
                  
                  
                     Надзорният съвет е основен орган за изпълнението на надзорните задачи на ЕЦБ. Поради това Регламент (ЕС) № 1024/2013 предоставя на Съвета правомощието да назначава председателя и заместник-председателя на Надзорния съвет.
                  
               
                     (4)
                  
                  
                     На 16 декември 2013 г. Съветът назначи първия председател на Надзорния съвет с Решение за изпълнение 2013/797/ЕС на Съвета (2). В съответствие с член 26, параграф 3 от Регламент (ЕС) № 1024/2013 мандатът на председателя на Надзорния съвет е пет години и не може да се подновява.
                  
               
                     (5)
                  
                  
                     В съответствие с член 26, параграф 3 от Регламент (ЕС) № 1024/2013 на 7 ноември 2018 г. ЕЦБ, въз основа на открита процедура за подбор сред лица с призната репутация и опит в областта на банковото дело и финансите и след като изслуша Надзорния съвет, представи на Европейския парламент предложение за назначаване на г-н Andrea ENRIA за председател на Надзорния съвет. Европейският парламент одобри това предложение на 29 ноември 2018 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Andrea ENRIA се назначава за председател на Надзорния съвет на Европейската централна банка за срок от пет години, считано от 1 януари 2019 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            Настоящото решение се прилага от 1 януари 2019 г.
         
         
            Съставено в Брюксел на 6 декември 2018 година.
            
               
                  За Съвета
               
               
                  Председател
               
               H. KICKL
            
         
         
            (1)  ОВ L 287, 29.10.2013 г., стр. 63.
         
            (2)  Решение за изпълнение 2013/797/ЕС на Съвета от 16 декември 2013 г. за прилагане на Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 352, 24.12.2013 г., стр. 50).